google/wiki40b huggingface dataset:
ES Bingerville

Entente Sportive de Bingerville (ES Bingerville eller ESB) er en Ivoriansk fotballklubb basert i Bingerville. De er medlem av Fédération Ivoirienne de Football Premiere Division.

Historie

Klubben ble stiftet i 1995 som A.Ş. Transporteurs Bingerville og omdøpt til Entente Sportive de Bingerville i år 1998. De spiller på Stade Municipal. Klubbens farger er hvitt, rødt og gult.
Teruhiro Sugimori

Karriere

Sugimori debuterte i verdenscupen i Vikingskipet på Hamar den 13. november 2004 på 1 500 m i b-gruppa.
Verdenscupsesongen 2008/09 skulle bringe ham sammen med resten av de japanske lagtempo-løperne opp på pallen sammenlagt til en 3.-plass. Samme sesongen fikk han også sin beste plassering individuelt sammenlagt i verdenscupen med en 17.-plass på 1 500 m.
Han hadde en tid banerekorden på 3 000 m (notert 1. des 2007) på Makomanai Open Stadium i Sapporo.
Den 30. desember 2009 vant Sugimori den japanske OL-kvalifiseringen på 1 500 m, og ble nr 3 på 1 000 m dagen i forveien, og ble jo da tatt ut på de distansene i Vinter-OL 2010 hvor skøyteløpene skulle gå i Richmond.
Inderøy kommunes kulturpris

Inderøy kommunes kulturpris utdeles siden 1988 til en eller flere personer som «har gjort en spesiell innsats for kulturlivet i Inderøy kommune.»
Dharwad (distrikt)

Demografi

Ved folketellingen i 2011 var det 1 846 993 innbyggere i distriktet, mot 1 604 253 i 2001. Den urbane befolkningen utgjør 56,83 % av befolkningen.
Barn i alderen 0 til 6 år utgjorde 11,38 % i 2011 mot 13,61 % i 2001. Antallet jenter i den alderen per tusen gutter er 942 i 2011 mot 943 i 2001.
Ukysset

Handling

I filmen spiller Barrymore Josie Geller, en tidligere taper på videregående som nå arbeider i Chicago Sun-Times. Når hun skal skrive sin første store artikkel må hun immatrikuleres på en videregående skole, selv om hun er 25 år gammel. I begynnelsen faller hun tilbake i rollen som taper, men etter å ha fått hjelp fra sin bror og med fordelen av å allerede ha erfaring fra videregående fra før passer hun bedre og bedre inn. Avisen ønsker at hun skal få en gjeng pene, populære jenter til å stole på henne, slik at hun kan spionere på dem. Disse jentene er ikke særlig intelligente og tolererer ikke smarte jenter med et gjennomsnittlig utseende. Som sidehandling utvikler Josie en romantisk forbindelse med Sam Coulson, en lærer ved skolen. Dette viser seg å være sensitivt siden Coulson tror Josie er en elev ved skolen og derfor gjør noe ulovlig ved å gå ut med henne.
Fynmalerne

Fynmalerne eller Fynboerne var en gruppe danske kunstnere som utgjorde en kunstnerkoloni på Fyn i Danmark på begynnelsen av 1900-tallet. Gruppen gikk i samtiden også under betegnelsen bondemalerne ettersom de i stor utstrekning malte motiver fra dagliglivet.
En vesentlig del av malerne som var knyttet til gruppen var eller hadde vært elever hos Kristian Zahrtmann ved Kunstnernes Frie Studieskoler.
Kunstnere som var en del av kolonien i kortere eller lengre tid var blant annet Peter Hansen, Fritz Syberg, Johannes Larsen, Anna Syberg, Alhed Larsen, Jens Birkholm, Poul S. Christiansen, Christine Swane, Sigurd Swane og Karl Schou. De tre sentrale skikkelsene var Johannes Larsen, Fritz Syberg og Peter Hansen.
Faaborg Museum har en stor samling verk av Fynmalerne.
Mejillones kraftverk

Mejillones kraftverk er et kombinert olje- og kullkraftverk i II. region i Chile. Det har en installert produksjonskapasitet på 325 MW fordelt på 2 kokere/turbiner. Anlegget ble utbygd i 1996–1998. Brensel er kull og dieselolje. Det er landets tredje største, fossile kraftverk.
Marco Fabián

Landslaget

Fabián ble olympisk mester i fotball under OL-2012 i London. Han var med på det mexicanske laget som vant fotballturneringen for menn foran Brasil og Sør-Korea. Mexico vant to kamper og spilte én uavgjort i det innledende gruppespillet og vant sin gruppe. I kvartfinalen beseiret de Sengal med 4–2, og i semifinalen ble det seier med 3–1 over Japan. Finalen mot Brasil vant de med 2–1.
Han ble tatt ut i Mexicos tropp til FIFA Confederations Cup 2017 i Russland.
Han ble tatt ut i Mexicos tropp til VM i fotball 2018 i Russland.
Salvadoransk colón

Salvadoransk colón (flertall spansk colones) var valutaen i El Salvador fra 1. oktober 1892 til 1. januar 2004.
Myntenheten er oppkalt etter Christofer Columbus (på spansk Cristóbal Colón). Myntenheten i Costa Rica har også samme navn.
Amerikansk dollar (USD) ble myntenheten i El Salvador fra januar 2001, gjennom en ny lov om monetær integrasjon vedtatt 29. november 2000, for å stabilisere økonomien i landet. Den var låst mot US Doller med en kurs på 8,75. I loven ble det besluttet at amerikanske dollar skulle brukes side om side med colones fra og med 1. januar 2001. Det blir i dag ikke produsert flere colones i El Salvador, og fra 2004 er de tatt ut av sirkulasjon. Amerikansk dollar er i dag offisiell valuta i El Salvador.
Flower Boy

Promotering

Albumtittelen, sporlisten og utgivelsesdatoen var annonsert av Tyler, The Creator den 6. juli 2017 via sosiale medier. To albumcovere var avduket etter annonseringen, hovedversjonen av omslaget, var designet av den Los Angeles-baserte kunstneren Eric White, og det alternative coveret var designet av Tyler selv. Albumet ble lekket 11 dager før utgivelsesdatoen 21. juli.

Singler

Etter en uke med nedtelling hver dag på Twitter og Instagram, ga Tyler, The Creator ut hovedsingelen med tittelen "Who Dat Boy" / "911", som besto av to sanger; "Who Dat Boy" og "911 / Mr. Lonely" den 30. juni 2017, på digitale utsalgsteder med en medfølgende musikkvideo for "Who Dat Boy", som var lastet opp på Tyler sin offisielle YouTube kanal. Singelen var nummer 87 på den amerikanske listen Billboard Hot 100, dette ble Tyler, The Creators høyeste plassering med en singel noensinne.
Albumets andre singel, "Boredom", ble utgitt 11. juli 2017. Sangen har med vokaler fra Rex Orange County og norske Anna of the North.
Albumets tredje singel, "I Ain't Got Time!" hadde premiere 19. juli 2017.
Albumets fjerde singel, "See You Again", ble utgitt 29. august 2017, sangen har med vokaler fra Kali Uchis.

Kommersielle prestasjoner

Flower Boy debuterte som nummer to på den amerikanske listen Billboard 200 med 106 000 album-tilsvarende enheter, 70 000 av disse var fysiske album.
Søbadeindretningen i Trondhjem

Søbadeindretningen i Trondhjem er et populært badested sentralt i Trondheim. Det ble stiftet i 1858 som aksjeselskap. Badet ble først etablert i indre kanal ved den nåværende Fløttmann-bryggen. På grunn av forurensning i kanalen ble badet ca. 1880 flyttet til St. Olavs pir, hvor det befinner seg i dag. Det kalles nå Sjøbadet for at det ikke skal forveksles med det nye Pirbadet.
Ved slutten av 1970-tallet var hovedbygningen i sterkt forfall, og driften gikk med underskudd. Styret valgte derfor å utvide aksjekapitalen med 100 aksjer á 250 kroner. I tillegg fikk man støtte fra Trondheim kommune og enkelte andre institusjoner, slik at det ble mulig å reise en ny hovedbygning med garderober, dusj og toalett. I 2003 ble det lagt ut 50 nye aksjer á kr. 1000,ø som ble tegnet. Med god støtte fra kommunen ble det mulig å rehabilitere både brygge og stupetårn.
Badet fremstår nå i bedre stand enn noensinne.
Sjøbadets formann var fram til 2009 siviløkonom Odd Gunnar Eikrem.
Sverre Kjelsbergs diskografi

Sverre Kjelsbergs diskografi er en oversikt over Sverre Kjelsbergs plateutgivelser fra 1965.
Bondebladet (tidsskrift)

Bondebladet er en nyhetsavis og et fagblad for norske bønder, utgitt av Tun Media for Norges Bondelag. Bladet ble etablert i 1900 som Frøi. Norsk bondeblad, ble i 1911 til Landmandsforbundet : medlemsblad for Norsk landmandsforbund, i 1922 til Norges bondeblad : medlemsblad for Norges bondelag, og i 1974 til Bondebladet.
Målgruppa er medlemmer i Norges Bondelag og landbrukssamvirket, andre bønder, ansatte i landbruksorganisasjoner, og andre med interesse for det som skjer i landbruket og på bygdene. Bondebladet kommer ut ukentlig med gjennomsnittlig 40 sider pr nummer. Bondebladet har ca. 65 000 abonnenter og ca. 120 000 lesere.
Landbruks-, miljø- og næringspolitikk er et sentrale temaer. Bondebladet følger også med i det som skjer internasjonalt innen handelspolitikk, landbruk og matprodukjon. Avisen tar også for seg et utvalg emner fra hovedproduksjonene i landbruket til nye næringer og nisjenæringer på bygdene. Bondebladet har tabloidformat og reportasjer står sentralt i presentasjonen av stoffet.
Ansvarlig redaktør er Iver K. Gamme .
Valle (Skodje)

Kommunikasjon

Valle ligger sentralt plassert langs E39 mellom Ålesund og Molde som er de to største byene i Møre og Romsdal og fra Valle har en hyppige bussforbindelse til disse byene gjennom timekspressen, togbussen (nettbuss) og Fjord 1.

Skole og barnehage

Valle har egen barneskole og på området til Valle skule, tidligere Svorta skule, ligger Valle barnehage. Barn fra flere grender rundt Valle går på denne skolen og barnehage som har omtrent 100 elever. Grendene tilknyttet Valle skole og barnehage er Håhjem øst for Valle, Flåthe og Svorta og Brusdalen vest for Valle og Glomset som ligger sør for Valle.

Turisme

På grunn av sin naturskjønne omgivelser og solrike plassering ved Storfjorden er det også etablert flere bedrifter som satser på turisme. Like øst ligger de to campingplassene Vika Feriesenter AS og Solnørvika Fritid AS begge med strandlinje mot Storfjorden.

Handel

Der ligger en bensinstasjon med nærbutikk på Valle. 
Skodje kommune har ikke eget handelssentrum på grunn av handelslekkasjen til Moa og Ålesund. Dette ser vi igjen blant annet i statistikk over handel per innbygger på Sunnmøre der Skodje kommune har langt lavere omsetning per innbygger en andre kommuner.

Kultur og idrett

Valle har eget idrettslag med mange aktiviteter som er tilknyttet Valle skule. Der er egen lysløype, en ballbinge og en fotballbane av grus på skolen. På Håhjem ligger Skodje trialklubb sine lokaler. Det er også en stall og sprangridningsbane på Valle.
Det er også et bedehus på Valle.
Bygdebladet (Lokal avis).
Lankao

Lankao (kinesisk: 兰考县; pinyin: Lánkǎo Xiàn) er et fylke i provinsen Henan i Folkerepublikken Kina. Den er understilt byprefekturet Kaifeng.
I 1999 var befolkningen på 718 310 innbyggere.

Kulturminner

Den kommunistiske revolusjonsmartyren Jiao Yulus grav (Jiao Yulu lieshi mu, 焦裕禄烈士墓) ble i 2001 oppført på Folkerepublikken Kinas liste over nasjonale kulturminner.

Samferdsel

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Kinas riksvei 220 løper gjennom området. Den går fra Binzhou i Shandong til Zhengzhou i Henan.
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Zhenning

Zhenning (kinesisk: 镇宁布依族苗族自治县 ; pinyin: Zhènníng bùyīzú miáozú Zìzhìxiàn) er et autonomt fylke i prefekturet Anshun i provinsen Guizhou i Folkerepublikken Kina.
Befolkningen var på 331 028 innbyggere i 1999.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
John McCurdy

Tidlig i år

McCurdy ble født i Baddeck, Nova Scotia. Han gikk  på St. Andrew ' s College i Aurora, Ontario og ble uteksaminert fra University of Toronto i maskinteknikk i 1906, sammen med sin venn Fredrik W. Baldwin.

Luftfart

I 1907 ble han med Alexander Graham Bells Aerial Experiment Association. I 1908, McCurdy, hjalp en annen AEA-medlem, Glenn Curtiss til å etablere Curtiss Aeroplane and Motor Company.
Den 23. februar 1909 ble McCurdy den første britiske som fløy et fly i den Britiske Imperiet da han førte Aerial Experiment Association's Silver Dart utenfor isen av Bras d' Or Lake i Nova Scotia. Silver Dart var det første motordrevne fly i Canada. I 1910 var han den første kanadier som fikk utstedt et flysertifikat, og de følgende år fløy han første flyvning fra Florida til Cuba. I de neste årene fortsatte han å sette luftfartsrekorder i Canada og Nord-Amerika, til 1916 da synsproblemer satte han på ham på bakken for godt

Første verdenskrig

i 1915 etablerte McCurdy den første flyskole i Canada som var i virksomhet fra 1915 til 1919 og han var den første leder for Long Branch Aerodrome, Canadas første flyplass. Hannvar også aktiv i etableringen av Canadian Aeroplanes Ltd., en flyfabrikk i Toronto som bygde fly for Royal Flying Corps under første verdenskrig. Det ble dannet da Imperial Munitions Board kjøpte Curtiss (Canada) Aircrafts virksomhet  i Toronto (åpnet i 1916 som Toronto Curtiss Aeroplanes Ltd), som bygde  JN-4 (Kan) Canuck, Felixstowe F5L flygbåter, og Avro 504.

Mellomkrigstiden

I 1928, oppretter  McCurdy  Reid Aircraft Company i Montreal, og ble dens første president. Etter en fusjon, forble han ved roret av Curtiss-Reid Aircraft Company, en stilling han hadde inntil begynnelsen på krigen. Den mest kjente produkt av selskapet var Curtiss-Reid Rambler.
McCurdy giftet seg med Margaret Ball i Woodstock, Ontario, datter av Margaret og Robert N. Ball fra  Ontario.

Andre verdenskrig

I begynnelsen av den andre verdenskrig ble McCurdy assisterende generaldirektør for flyproduksjonen. Han forble i denne stillingen frem til 1947.

Etterkrigstiden

I 1947 ble McCurdy utnevnt til Guvernør i Nova Scotia, en post han fortsatte frem til 1952. Han fikk McKee-troféet i 1959 på 50-årsjubileet til Silver Darts flyvning. Han deltok offisielle seremonier og fikk bygget en replika av Silver Dart bygget for anledningen. Han ble også utnevnt til Air commodore på den tiden.
Etter en langvarig sykdom døde McCurdy døde i 1961 i Montreal, Quebec og ble begravet den følgende måneden i Baddeck, Nova Scotia hvor hans families hjem hadde blitt opprettholdt.

Legacy

McCurdy Award ved McGill University i Montreal ble opprettet  i 1954 ved Institute of Aircraft Technicians. Etter etableringen i 1973 ble McCurdy innlemmet i Canada's Aviation Hall of Fame.
Den 27. juli 2009 ble Sydney Airport omdøpt til J. A. Douglas McCurdy Sydney Airport til hans ære. I 2012 ble han innlemmet i Canadian  Science and Engineering Hall of Fame.
Tim og Tøffe

Tim og Tøffe er en norsk animert (dukkefilm) barnefilm fra 1949, regissert, skrevet og produsert av Ivo Caprino (hans debut).
UFC 3

Historie

UFC 3 hadde et turneringsformat med åtte deltakere, hvor vinneren vant 60 000 USD. Turneringen hadde ingen vektklasser eller begrensninger på vekt. Kampene hadde ingen tidsbegrensninger eller rundt, og det var derfor ikke et dommerpanel med. Utøverne kunne vinne kampene gjennom submission, knockout, at hjørnemannen hev inn et håndkle, eller at dommeren i ringen stanset kampen. Dette var det første arrangementet for UFC hvor dommeren kunne stanse kampen. Kveldens dommer var "Big" John McCarthy.
Reservedeltakeren Steve Jennum vant turneringen etter å ha slått Harold Howard med submission fra slag, selv om han kun deltok i finalen. Jennum erstattet Ken Shamrock, som kom seg til finalen før han måtte trekke seg på grunn av en skade. Dette var den første UFC-turneringen hvor Royce Gracie ikke vant (han måtte trekke seg på grunn av utmattelse). Etter at Jennum vant UFC 3 som reserve gjorde UFC noen endringer som skulle sørge for at utøveren som var i reserve ikke ville være helt uthvilt i forhold til de andre utøverne om de eventuelt ble byttet inn.

UFC 3-turnering

¹Keith Hackney måtte trekke seg på grunn av skade. Han ble erstattet av Felix Lee Mitchell.
²Royce Gracies hjørnemann kastet inn håndkle før kampen startet. Harold Howard gikk derfor videre til finalen.
³Ken Shamrock trakk seg på grunn av skade, og ble derfor erstattet med Steve Jennum.
Synaphaeta

Utseende

En middelsstor, kraftig, gråspraglete trebukk. Antennene er omtrent så lange som kroppen. Pronotum er tønneformet med en butt tann på hver side. Dekkvingene er parallellsidige.

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i det vestlige Nord-Amerika, fra Britisk Columbia i nord til det sørlige California i sør
Sophie Chotek

Bakgrunn

Hun tilhørte en grevelig bøhmisk uradelsslekt og var datter av den bøhmiske diplomaten grev Bohuslaw Chotek von Chotkova und Wognin og hans hustru Wilhelmine Kinsky von Wchinitz und Tettau. 
Hennes far forble i Dresden, sitt siste tjenestested som diplomat, da han gikk i pensjon, og sørget med sine pensjonsinntekter for en standsmessig liv for sinne ennå ugidte døtre Sophie og Marie Henriette. Den sistnevnte ble stiftsdame ved Hradčany (Hradschin) i Praha, og skulle etter søstrenes død i 1914 overta morsoppgaven for sine to foreldreløse søsterbarn.

Ekteskap

Sophie var hoffdame hos Isabella av Croy-Dülmen, gift med erkehertug Fredrik. Hun ble kjent med Franz Ferdinand omkring 1896 i Prag, og de to forelsket seg i hverandre. Hans familie satte seg imidlertid mot ekteskapet, fordi Choteks familie ble regnet som ikke standsmessig. Til slutt ble et morganatisk ekteskap tillatt, der Sophie ikke ville kunne få tittel av keiserinne og hennes barn ikke ha noen arverett til den østerrikske tronen eller noen av huset Habsburgs titler. I forbindelse med ekteskapet ble hun isteden gitt tittelen fyrstinne av Hohenberg, og hennes barn ville få samme tittel. Hun fikk bare kalle seg gemalinne, og ble behandlet som annenrangs ved hoffet. Hun fikk bl.a. ikke sitte i hofflosjen i teatret eller kjøre i erkehertugens vogn under parader. For å mildne disse protokollære komplikasjonene tildelte keiseren henne i 1909 tittelen hertuginne av Hohenberg, som gav henne tiltaleformen Høyhet. I den keiserlige familien stod bare kronprinsenken Stephanie ekteparet nær, og inviterte Franz Ferdinand og Sophie ofte til sitt slott i Ungarn.
Den 28. juni 1914 ble Sophie og hennes mann skutt og drept av den serbiske terroristen Gavrilo Princip i Sarajevo idet deres bil gjennomførte en snumanøver etter å ha kjørt feil – «Skuddene i Sarajevo». Drapet førte til en eskalasjon av krigsforberedelsene på flere hold og ble en del av prosessen som førte til utbruddet av første verdenskrig.
Troides haliphron

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges rett på larvens næringsplante. Larven lever som plantespiser og er radikalt forskjellige fra de voksne, både i levevis og i kroppsbygning.  
Troides haliphron tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Kleopas

Kleopas var en person i den tidlige kristne menighet, og var en av de to disiplene som traff Jesus Kristus da han vandret til Emmaus. Disse to blir i kristen tradisjon kalt for emmausvandrerne. 
Navnet hans er en forkortelse av det vanlige hellenistiske navnet Cleopatros, som betyr «sønn av en kjent far».
Kleopas dukker opp i Lukas evangelium kapittel 24, vers 13-27, da han vandret fra Jerusalem til Emmaus.  Følgesvennens navn blir ikke nevnt. Jesus treffer de to vandrerne, tre dager etter korsfestelsen, altså på oppstandelsesdagen. De to vet ennå ikke om dette når de treffer Jesus. De diskuterer de siste dagers hendelser når en fremmed plutselig spør dem hva de snakket om. Den fremmede blir spurt om å være med hjem  for å spise, og det er under måltidet at Jesus bryter brødet, holder nattverd og viser seg som den oppstandne Jesus, før han forsvinner. Kleopas og hans venn skynder seg til Jerusalem for å fortelle disiplene om hva som hadde skjedd, og hva de hadde sett, men Jesus hadde allerede vist seg for disiplene.  
En lignende fortelling står skrevet i den lengre avslutningen av Markus evangelium, men i de to andre evangeliene, Matteus og Johannes står det ikke noe om en slik hendelse. 
Kleopas opptrer aldri igjen i Det nye testamentet, men i kristen tradisjon blir han ofte forvekslet med Klopas, en annen nytestamentlig person.
FIFA 08

Ligaer og lag

FIFA 08 inneholder 621 lisensierte lag, 43 landslag, 30 ligaer og mere enn 15 000 lisensierte spillere. Flere lag fra andre ligaer finnes i Rest of World-kategorien.
André Campra

Musikk

Campra skrev tre kantatebøker og kirkemusikk, inkludert et rekviem. Hans mange operaer i sjangrene Tragédie en musique og Opéra-ballet ble svært godt mottatt. Både den verdslige musikken og kirkemusikken preges av en viss fransk-italiensk letthet og enkelthet. 
Tidsmessig er Campra plassert mellom Jean-Baptiste Lully og Jean-Philippe Rameau. De fleste franske komponister fra Ancien Régimes tid falt i glemsel umiddelbart etter den franske revolusjonen, men fremdeles kunne verk av Campra, Lully og Rameau nå og da bli oppført. Campra regnes som den mest betydelige franske komponisten i første halvdel av 1700-tallet. Med L'Europe galante (1697) bidro han til å etablere opéra-ballet, en musikalske genre som Pascal Collasse opprinnelig skapte med Ballet des saisons (1695).
Helgerud skole

Helgerud skole er en barneskole for klassetrinnene 1.-7. klasse. Skolen ligger i Heradsbygda, i Ringerike kommune. Klassetrinnene 4.-6. klasse soknet tidligere til Veien skole. Ungdomsskoletrinnet sokner til Veienmarka ungdomsskole. Skolekretsen sokner til Hønefoss for det videregående skoletrinnet. Rektor er Benedicte Murstad Sollien.
Skolen ligger der gården Helgerud tidligere lå. Den hadde gårdsnummer 57 i Ringerike.
Wegenerisen

Wegenerisen er den delen av Antarktisplatået som ligger rett sør for Fimbulheimen i Dronning Maud Land.
Den er oppkalt etter den tyske meteorologen og polarforskeren Alfred Wegener (1880–1930).
Torynorrhina

Utseende

Ganske store, bronseaktig eller grønnlig metalliske gullbasser. Hodet hos hannene har ikke noe horn i midten, men er avlangt firkantet og litt flatt.

Utbredelse

Slekten er utbredt i Sørøst-Asia.